ናይ ገዛን ጀርዲንን ናውቲ ንተኽልታት ዝኸውን ኣዝርእቲ ዝሸይጥ ፊል ጆነስ ኣብዚ ሕዚ እዋን ካብ ሰባት ዝቕበሎ ትእዛዝ ምቕራብ ኣዝርእትን ተኽልታትን ከምዘቋረጸ ይዛረብ። ብፍላይ ካሮት፣ ሰላጣ፣ ጥረምረን ኮሚደረን ብዙሕ ጠለብ ቀሪቡሉ'ዩ። ማርሻልስን ሱቶንስን ዝበሃሉ ክልተ ዓበይቲ ኩባንያታት ፍረ (ዘርኢ) ብስልኪ ንዝቐርበሎም ጠለብ ምቕባል ኣቋሪጾም ይርከቡ። ገለ ሸማቶ ሕጸረት ኣሕምልትን ፍረምረን ከየጋጥም ኣብ ስግኣት ብምእታዎም ኣብ ገዝኦም ከፍርዩ ድልየት እንተሓደሮም'ኳ ፊል ከምዝብሎ ግን መብዛሕቲኦም ኣብ ገዝኦም ኮፍ ኣብ ዝብሉሉ እዋን ክንቀሳቐሱ ስለዝደልዩ እዮም። ፍራንቺ ሲድስ ዝበሃል ካልእ ኣቕራቢ ትካል'ውን ዌብሳይቱ ንግዚኡ ከምዝዓጸወ ብምግላጽ፡ ልዕሊ ዓቐን ጠለባት ከምዝቐርበሉ ኣመልኪቱ። እቲ ካልእ ዝለዓለ ጠለብ ረኺቡ ዘሎ መስፈዪ ክሳብ ማሽን (መኪና) ከምኡ'ውን ስራሕቲ ኩርሽ (ብክሪ ዝስራሕ ክዳውንትን ካልእን) እዩ። ኣብ ለንደን መሸጣ ሰፋይት ክዳን መኪና ብ380 ሚኢታዊት ደይቡ'ሎ። 4.
